heyliker vorweerden Ende oic van dat de voirs wilen
van voelne zijn bruylocht ghelt hadde aenverc ende
sout hem in erfrenten hebben geleeght des hij oic
niet gedaen en hadde Hopen bij dien en zundlinge
want hij mede stont inde vors geloofte bijden voirs
amelrike en sijnen borghen gedaen also wale als de
vors jan van opleeuwe al mocht de vors va opleeuwe
die brieve in handen hebben dat hij tvoirs gebrec dat
hij dueghdelic boet te bewisen aende vors peninge vreiken
en verhalen zoude Ten vi male meynde peter
noelens barbier woenen inde hoolstrate want hem
de voirs wilen van voelne sculdich was bleven van mont
coste iiii ryns guld en xiiii st also hij met eend
cedullen van rekenighen dair op gemaect getekent
metten hant teken des vors jans vand elst soe hoepte
hij die schout oic aende vors peninghe te trecken
Ten vii male meynden de momboirs vander
bruederscap van ons liever vruwen inder kercken
van sinte peters te loven te trecken des hier
na volght want oppembair was en zij oic
wel bewisen souden dat de vors wilen van voelne
in zijnen leven vand vors somen der selver brued
scap gegeven hadde thien r gul eens Ten viii
male meynden de kercmeesters van ons lieve
vruwen capelle inde hoolstrate te loven dat
vander vors somen eene quote genomen zoude
worden want zij elder gheen verhael en wisten
voir dbeste cleet dat de vors van voelne als
brued der vors capellen na goede oude gewoente
onder houden sculdich bleeff Ende jan van opleeuwe voir
toghen staende ter pncien van ptien hoopte dat hijin
sijn scepen brieve bliven zouden en van weerden gewijst
worden niet tegenstaende den reden van ptien vorscr
oft enighen van dien mair en conde niet verbij in
sal des desen aengaen mochte tachtervolghen des
vte